ПОКАНА ЗА ИЗРАЗЯВАНЕ НА ИНТЕРЕС

 Община Пловдив кани потенциални кандидати за позиция „Ръководител екип“ по Проект „Изграждане на Комплекс за социално-здравни услуги за деца от 0 до 3 години и техните семейства в община Пловдив“.

 Проектът ще се реализира съвместно с Фондация "За Нашите Деца" по приоритетна ос 5: „Социално включване и насърчаване на социалната икономика", област на интервенция 5.2. „Социални услуги за превенция на социалното изключване и преодоляване на неговите последици", Оперативна програма „Развитие на човешките ресурси".

***Обща цел на проекта:*** Деинституционализация на децата от 0 до 3 години в България чрез предоставяне на адекватна и навременна подкрепа на семействата.

***Цели на проекта:***

1. Изграждане и функциониране на Комплекс за социално-здравни услуги за деца от 0 до 3 години и техните семейства в Община Пловдив;

2. Да се повиши обществената чувствителност и ангажираност към проблемите на рисковите групи деца и семейства;

3. Въвеждане на иновативни подходи и услуги за деинституционализация на децата и развитие на екипа за тяхното прилагане.

Позицията „Ръководител екип“ е част от структурата на Център за психично здраве в Комплекс за социално-здравни услуги за деца и семейства.

**1. Кандидатите следва да отговарят на следните изисквания:**

**1.1. Основни изисквания**

* да са физически лица;
* да имат висше образование – завършена образователна степен бакалавър/магистър с професионални направления – „Психология„ „Медицина“, „Социална педагогика“, „Социални дейности“, „Мениджмънт на социалните услуги“;
* да имат професионален опит в областта на здравните или социалните дейности;
* да познават нормативната уредба в областта на закрилата на детето, социалните услуги за деца и семейства и здравната грижа за деца;
* да притежават компютърна грамотност;
* да не са осъждани за умишлено престъпление от общ характер;

**1.2. Специфични изисквания**

***Ще се счита за предимство:***

* опит в управлението на екипи и процеси;
* опит в работата с деца с увреждания;
* опит при управление/координация на центрове за терапевтична подкрепа.

**2. Отговорности:**

* Координира и супервизира екип предоставящ психо-социална услуга и терапевтична грижа;
* Мониторинг при изготвянето на документация за всеки индивидуален случай на психологическо консултиране;
* Съблюдава прилагането на нормативната уредба в сферата на закон за закрила на детето и допълващите наредби;
* Съдейства за въвеждането на стандарти за обучения и профилирани обучения на нови служители.

**3.** **Условия на поканата**

 Заинтересованите кандидати следва да представят: заявление (по образец) професионална биография, с подробно описание на изискуемите в т. 1 квалификация и опит (копие от документи за завършено образование, квалификация, сертификати; копие от документи удостоверяващи трудовия стаж), не по-късно от **16:00 ч. на 28.07.2015г.**

Кандидатите ще бъдат оценявани за опит и квалификация съгласно утвърдена Процедурата за подбор на кандидати.

 Заинтересуваните кандидати могат да получат допълнителна информация на: официален сайт на община Пловдив, панел „Работа при нас“ от сайт на „Фондация за нашите деца“, както и на телефон 0888 699 482 всеки работен ден (понеделник – петък) от 9.00 до 17.00 часа.

 Документите следва да се подават в деловодството на община Пловдив на адрес: пл. „Стефан Стамболов“ № 1 в рамките на срока, определен по обявлението. Кандидати, подали документи след изтичане на срока, посочен в обявлението няма да бъдат допуснати до участие.